**B E T I N G E L S E R**

for

annoncering

af

**Ridebukser**

#

# Det samlede ANNONCERINGsmateriale

Det samlede annonceringsmateriale består af:

* Annonce på Udbud.dk
* Nærværende betingelser for annoncering
* FMI's standardbetingelser
* FMI's kravspecifikation
* Tilbudsbrev (skabelon)

# Opgaven

For den fulde opgavebeskrivelse henvises der til FMI's kravspecifikation samt annoncen på udbud.dk.

FMI ønsker tilbud på 1100 stk.

Noter, der skal indsendes prøver til test, fremgår af FMI Kravspecifikation. Antal og størrelser ses herunder

* Samples skal bestå af fjorten (14) ialt:
* Fem (5) dame str. 40 og
* Fem (5) dame str. 44 og
* To (2) herre str. 44 og
* To (2) herre str. 48

Der gøres opmærksom på at ved modtagelse af prøver, foretages en teknisk gennemgang i forhold til FMI kravspecifikation. Overholder bukserne ikke denne, sendes de ikke til brugertest.

Skal indsendes til:

**Forsvarsministeriet Materiel- og Indkøbsstyrelsen**

Lautrupbjerg 1 – 5

2750 Ballerup

Att: FMI-LA-WUD09, Gert Tonny Larsen

Senest: Samtidig med at Deres tilbud sendes via mail.

# Tekniske specifikationer og standarder

Udbudsmaterialet vil muligvis henvise til tekniske specifikationer i form af bestemte varer (fx ved Nato Stock No. eller partnummer) eller standarder (fx ISO). Dette skal alene forstås som en henvisning til den efterspurgte kvalitet, hvorfor alle henvisninger til tekniske specifikationer derfor skal forstås at indeholde ordene ”eller tilsvarende”. Tilsvarende produkter, der kan opfylde samme formål og har en tilsvarende kvalitet, kan derfor også tilbydes.

# Tildelingskriterier

Tildeling af aftalen vil ske på grundlag af tildelingskriteriet ’mest fordelagtigt’ tilbud, der også indeholder brugertest af de indsendte prøver: Dette sker ved anvendelse af nedenstående vægtede underkriterier:

Skulle den situation opstå, at to tilbud opnår nøjagtig den samme evaluering, er disse tilbud de mest fordelagtige tilbud, vil FMI afgøre, hvilket tilbud der antages efter gennemførelse af lodtrækning under iagttagelse af ligebehandlingsprincippet.

*1.* *Pris 30 %*

Tilbudsgiver skal i sit tilbud angive den samlede købesum ekskl. moms.

Jo lavere den tilbudte samlede købesum er, jo mere attraktivt vurderes tilbuddet ved evalueringen af dette underkriterium.

*2.* *Evaluering 70 %*

Evalueringskrav i brugertesten fremgår af kravspecifikationen, hvor det også fremgår hvad FMI tillægger positiv vægt i evalueringen ved brugertesten.

FMI accepterer ikke en leveringstid på flere end 180 kalenderdage fra aftalens indgåelse til levering. FMI vil i dette tilfælde se bort fra tilbudsgivers tilbud.

FMI påregner at brugertesten tager 4 uger fra tilbudsfrist, så tidligst 6 uger efter tilbudsfrist kan der forventes en beslutning.

Den samlede købesum vil, fra FMI evalueringsskema, blive offentliggjort i procenter samt summen af evalueringspoint fra den vindende tilbudsgiver, vil blive offentliggjort efter tildeling.

# forbehold

**Forbehold** over for FMI's standardbetingelser og kravspecifikation accepteres ikke. Hvis tilbuddet indeholder sådanne forbehold, vil tilbuddet blive anset for ukonditionsmæssigt og vil således ikke blive taget i betragtning.

# Skriftlige spørgsmål

Spørgsmål til annonceringsmaterialet skal sendes til:

FMI-KTP-SC-TENDER-LA@MIL.DK

Spørgsmål og svar vil blive offentliggjort i anonymiseret form på [www.udbud.dk](http://www.udbud.dk) sammen med det øvrige annonceringsmateriale.

Spørgsmål, der modtages senest indenfor fristen angivet i punkt 10, vil under alle omstændigheder blive besvaret.

Spørgsmål, der er modtaget senere, vil ikke blive besvaret.

# Tilbuddets indhold

Tilbud kan være på både på dansk og engelsk.

Tilbuddet skal indeholde følgende:

1. Tilbudsbrev - gerne på FMI skabelon
2. Udfyldt FMI kravspecifikation
3. Samples, 14 stk. i størrelser som beskrevet
4. Pris på 1 stk. målsyet, i forhold kravspecifikation punkt 2.3

Det er vigtigt, at tilbudsgiveren **ikke** vedlægger egne standardleveringsbetingelser eller øvrigt andet materiale, som ikke er efterspurgt af FMI.

# tilbudsfrist og Vedståelse

Tilbud fremsendes pr. mail til FMI-KTP-SC-TENDER-LA@MIL.DK

senest 19-10-2020 kl. 13:00.

Tilbud modtaget efter dette tidspunkt, vil ikke blive taget i betragtning.

Tilbudsgiver skal vedstå sit tilbud i 3 måneder efter tilbudsfristens udløb.

# Behandling af tilbud, klagevejledning m.v.

FMI anser ikke annonceringsprocessen for afsluttet, før der er indgået aftale, og FMI forbeholder sig adgang til at aflyse annonceringsprocessen. Uanset om aftalen tildeles en anden tilbudsgiver, er tilbudsgiver bundet af sit tilbud indtil udløbet af vedståelsesfristen.

Hvis aftalen tildeles en sammenslutning af virksomheder (et konsortium), skal deltagerne i konsortiet påtage sig solidarisk hæftelse og udpege en fælles befuldmægtiget, der er bemyndiget til at være FMI's kontaktpunkt til sammenslutningen.

Klage over tildelingen af kontrakten skal være indgivet til Klagenævnet for Udbud med kopi til FMI senest 45 kalenderdage efter modtagelsen af afslagsskrivelse. Klagenævnet for Udbud kan dog alene behandle sager, hvor den udbudte kontrakt har en klar grænseoverskridende interesse, eller sager om kontrakter, der ligger over tærskelværdierne til udbudsloven eller forsvars- og sikkerhedsdirektivet.

# Tidsplan

|  |  |
| --- | --- |
| Dato, Klokkeslæt | Aktivitet |
| 7. august  | Offentliggørelse af annonce på Udbud.dk  |
| 6. oktober kl. 14.00  | Frist for spørgsmål til annonceringsmaterialet udløber |
| 9. oktober kl. 13.00 | Frist for offentliggørelse af anonymiseret svar på spørgsmål til annonceringsmaterialet |
| 19. oktober kl. 13.00  | Frist for afgivelse af tilbud udløber |